經數: 一九七五

經名: 淨土生無生論

頁數: 三八一

上	欄

斷. 起願立行. 盡力一跳. 焉得應念生彼. 是故

我今作禮奉勸佛子. 皆當一心精進而行也

此說因吾卿大方李公居士. 作勸念佛圖.

請著語於中. 故述此云. 時洪武乙亥九月

二十日書附

跋語

淨直向讀雲棲大師法語. 便知有淨土法門.

然猶謂淨業與禪正如春蘭秋菊. 不妨各擅

其美. 未知淨業卽是無上深妙禪也. 自丁亥

冬. 登祖堂禮□益大師. 聞禪淨不二之談. 謂

不惟不可分. 亦且無待合. 雖慕之. 而竊疑之.

今讀此念佛直指. 方信□師實非臆說. 兼信

永明大師四料簡語直不我欺. 故力募衆緣.

刻印流通. 而衆友亦各歡喜樂助. 當知阿彌

陀佛弘誓願力貫徹于人心久矣. 刻旣成. 敬

跋數語以識法喜. 辛卯中秋望月. 淨業弟子

車淨直書于四蓮居. 時年六十

1淨土生無生論

幽溪沙門傳燈撰

稽首能仁圓滿智無量壽覺大導師. 所說安

養大乘經了義了義至圓頓. 妙德普賢觀自

在勢至淸淨大海衆. 馬鳴龍樹及天親. 此土

廬山蓮社祖天台智者幷法智. 古往今來弘

法師. 我今歸命禮三寶. 心乞冥加發神識. 敬

採經論□密旨. 闡明淨土生無生. 普使將來

中	欄

悟此門斷疑生信階不退. 將造此論立爲十

門. 一一眞法界門. 二身土緣起門. 三心土相

卽門. 四生佛不二門. 五法界爲念門. 六境觀

相呑門. 七三觀法爾門. 八感應任運門. 九彼

此□一門. 十現未互在門

初一眞法界門

一眞法性中. 具足十法界. 依正本融通. 生佛

非殊致. 論曰. 一眞法界卽衆生本有心性. 此

之心性具無量德受無量名. 云何具無量德.

擧要言之. 謂性體性量性具. 云何性體. 謂此

心性離四句絶百非. 體性堅凝淸淨無染. 不

生不滅常住無壞. 云何性量. 此心性□窮三

世. 橫遍十方. 世界有邊. 虛空無邊. 虛空有

邊. 心性無邊. 現在有邊. 過未無邊. 過未有

邊. 心性無邊. 無盡無盡無量無量. 云何性具.

謂此心性具十法界. 謂佛法界. 菩薩法界. 緣

覺法界. 聲聞法界. 天法界. 修羅法界. 人法

界. 畜生法界. 餓鬼法界. 地獄法界. 此是假

名. 復有正報. 謂佛五陰菩薩五陰. 乃至地獄

五陰. 此是實法. 復有依報. 謂佛國土. 菩薩國

土乃至地獄國土. 令易解故. 作三種分別. 得

意爲言. 卽性具是性體性量. 性體離過絶非.

卽性具十界離過絶非. 性體堅凝淸淨無染.

不生不滅常住不壞. 性具十界亦然. 性量□

窮橫遍. 無盡無盡無量無量. 性具十界亦然.

正報五陰同性體性量淸淨周遍. 依報國土

亦然. 此之三法亦名三諦. 性體卽2眞諦. 性

量卽3中諦. 性具卽俗諦. 故楞嚴經云. 而如

來藏妙明元心. 非心非空. 非地水火風. 非眼

下	欄

耳鼻舌身意. 非色聲香味觸法. 非眼界乃至

非意識界. 非無明乃至非老死. 非無明盡乃

至非老死盡. 非苦集滅道. 非智非得. 非檀那

乃至非般刺若. 非□答阿□. 非阿羅訶. 非三

□三菩. 非常樂我淨. 此卽性量無相是爲眞

諦. 而如來藏元明心妙. 卽心卽空. 卽地水

火風. 卽六凡卽二乘. 乃至卽如來常樂我淨.

此卽性具十界是爲俗諦. 而如來藏妙明心

元. 離卽離非. 是卽非卽. 此卽性4體是爲中

諦. 又云. 如來藏性色眞空. 性空眞色. 淸淨本

然. 周遍法界. 地水火風空見識莫不如是. 地

水火風空見識卽性具也. 淸淨本然卽性體

也. 周遍法界卽性量也. 又云. 地水火風空淸

淨本然周遍法界. 卽依報國土性體性量也.

見識淸淨本然周遍法界. 卽正報五陰性體

性量也. 云何受無量名. 擧要言之. 此心性或

名空如來藏. 或名眞如佛性. 或名菴摩羅識.

或名大圓鏡智. 或名菩提涅槃. 性體性量名

空如來藏. 卽性具十界五陰國土名空如來

藏. 性體性量名眞如佛性. 卽性具等眞如佛

性. 性體性量名菴摩羅識. 卽性具等名菴摩

羅識. 性體性量名大圓鏡智. 卽性具等名大

圓鏡智. 性體性量名菩提涅槃. 卽性具等名

菩提涅槃. 故曰. 一眞法性中具足十法界. 依

正本融通. 生佛非殊致. 問曰. 此一眞法界爲

初心是. 爲後心是. 若初心是. 應無七名. 若後

心是. 應無九界. 初後俱墮. 立義不成. 答曰.

此正顯初心是. 以初心是故. 方有後心是. 以

後心是故. 方顯初心是. 云何以初心是方有

經數: 一九七五

經名: 淨土生無生論

頁數: 三八二

上	欄

後心是. 如果地依正融通. 色心不二. 垂形九

界. 方便度生. 悉由證此因心所具. 故曰. 諸佛

果地融通但證衆生理本. 故得稱性施設無

謀而應. 若不然者. 何異小乘外道作意神通.

故法智大師云. 六卽之義不專在佛. 一切假

實三乘人天. 下至□□地獄色心. 皆須六卽

辯其初後. 所謂理□□乃至究竟□□. 以論

十界皆理性故. 無非法界. 一不可改. 故名字

去不唯顯佛. 九亦同彰. 至於果成. 十皆究

竟. 云何後心是方顯初心是. 正由後心果地

全證衆生理本故. 果地七種名目悉是衆生

性德美稱. 但衆生在迷性稱不顯. 故無此稱.

剋論性德. 豈可言無. 故初後俱善立義成矣

二身土緣起門

一眞法界性不變能隨緣. 三身及四土悉由

心變造. 論曰. 一眞法界性卽前文所明性體

性量性具也. 敎中說眞如不變隨緣隨緣不

變者. 正由性體性量卽性具故. 如君子不器

善惡皆能. 故晉譯華嚴經云. 能隨染淨緣具

造十法界. 謂眞如性中所具九法界能隨染

緣造事中九法界. 眞如性中所具佛法界能

隨淨緣造事中佛法界. 所以能者. 正由性具

性若不具. 何所稱能. 天台家言. □由理具方

有事用. 此之謂也. 是知事中十法界三身四

土悉由眞如隨緣變造. 旣曰眞如不變隨緣

隨緣不變. 則事中染淨身土當體卽眞. 無絲

女可加損于其間者. 楞嚴經云. 見與見緣幷

所想相. 如虛空華本無所有. 此見及緣元是

菩提妙淨明體. 是也. 若然則娑婆極樂. 此世

中	欄

衆生當生九品. 彌陀已成吾心當果. 悉由心

性之所變造. 心具而造. 豈分能所. 卽心是佛.

卽佛是心. 卽心是土. 卽土是心. 卽心是果. 卽

果是心. 能造因緣及所造法當處皆是心性.

故明此宗而心生樂土者. 乃生與無生兩冥

之至道也

三心土相卽門

西方安樂土去此十萬億. 與我介爾心初無

彼此異. 論曰. 佛說阿彌陀經云. 從是西方過

十萬億佛土有世界. 名曰極樂. 百億日月. 百

億須彌. 百億大海. 百億鐵圍山. 名一佛土. 十

千爲萬. 十萬爲億. 一佛國土已自廣大. 肉億

佛國土乎. 肉十萬億乎. 是則極樂去此甚遠.

博地凡夫念佛心生. 迪指卽到者. 正由生吾

心所具之佛土也. 言介爾心者. 卽凡夫念佛

之心也. 刹那之心至微至劣故稱介爾. 謂十

萬億遠之佛土. 居於凡夫介爾之心. 卽心是

土. 卽土是心. 故曰初無彼此異. 問曰. 介爾

之心居於方寸. 云何能包許遠佛土. 答曰. 介

爾之心. 昧者謂小. 達人大觀. 眞妄無二. 蓋此

妄心全性而起. 性無邊. 心亦無際. 性如大海.

心似色□. 全海爲□. □還□海. 蓋眞如不變

隨緣. 隨緣不變. 旣曰隨緣不變. 豈可以眞妄

而局大小哉

四生佛不二門

阿彌與凡夫迷悟雖有殊. 佛心衆生心究竟

無有二. 論曰. 阿彌陀佛果人也. 成就三身四

智十力四無所畏十八不共等功德. 凡夫因

人也. 具足無量□沙煩惱. 造作無量□沙業

下	欄

繫. 當受無量□沙生死. 迷悟之相譬彼雲泥

言究竟無二者. 謂據相而言. 則不二而二. 約

性而論. 則二而不二. 蓋諸佛乃悟衆生心內

諸佛. 衆生乃迷諸佛心內衆生. 所以悟者.

悟衆生本具性體性量性具也. 所以迷者. 迷

諸佛所證性體性量性具也. 心性之妙豈受

其迷. 迷而不迷. 斯言有在. 故衆生本有性

1量卽諸佛所證法身. 性2體卽報身. 性具卽

應身. 四智十力四無所畏十八不共等功德

會合可知. 故古德云. 諸佛心內衆生塵塵極

樂. 衆生心內諸佛念念證眞. 故彌陀卽我心.

我心卽彌陀. 未擧念時. 早已成就. □擧心念.

卽便圓成. 感應道交爲有此理. 故念佛人功

不唐捐

五法界爲念門

法界圓融體作我一念心. 故我念佛心全體

是法界. 論曰. 行者稱佛名時. 作佛觀時. 作主

伴依正觀時. 修三種淨業時. 一心不亂時. 散

心稱 名時. 以至見思浩浩□沙煩惱. 凡此有

心皆由眞如不變隨緣而作. 全體卽法界. 故

法智大師云. 法界圓融不思議體作我一念

之心. 亦復擧體作生作佛作依作正. 若然者.

餘心尙是. 肉念佛心乎. 是故行者念佛之時.

此心便是圓融淸淨寶覺. 以此妙心念彼阿

彌. 則彼三身何身不念. 心彼四土. 何土不生.

但隨功行淺深. 品位高下耳

六境觀相呑門

十六等諸境. 事理兩種觀. 彼此互相呑. 如因

陀羅網. 論曰. 境觀相呑者. 正由事事無□也

經數: 一九七五

經名: 淨土生無生論

頁數: 三八三

上	欄

事事所以無□者. 所謂有本者如是也. 蓋由

法界圓融不思議體. 作我一念之心. 亦復擧

體作生作佛作依作正旣皆全體而作. 有何

一法不卽法界. 故曰一塵法界不小. 刹海法

界不大. 多亦法界. 少亦法界. 是以西方十六

諸境. 吾心事理二觀. 一一無非法界全體. 如

帝釋宮中因陀羅網. 雖彼此各是一珠. 而影

入衆珠. 雖影入衆珠. 而東西照用有別. 境觀

亦然. 以境爲事. 則觀爲理. 理能包事. 是爲以

觀呑境. 以觀爲事. 則境爲理. 理能包事. 是爲

以境呑觀. 1或一爲事. 餘爲理. 或一爲理. 餘

爲事. 彼此互各相呑. 故如因陀羅網. 若然者.

當我作觀時. 則西方依正已在我觀之內. 我

今身心已在依正之中. 了此而心生安養. 可

謂雁過長空. 影比寒水. 雁絶遺□之意. 水無

留影之心

七三觀法爾門

能觀爲三觀. 所觀卽三諦. 全性以起修. 故稱

爲法爾. 論曰. 三諦者眞俗中也. 三觀者空假

中也. 忘情絶解莫尙乎眞. 隨緣應用莫尙乎

俗. 融通空有莫尙乎中. 虛靈不昧. 此吾心自

空者也. 物來斯應. 此吾心自有者也. 空有相

卽. 此吾心自中者也. 此性也非修也. 三諦也

非三觀也. 修之者稱性照了也. 故體達此心

空洞無物. 謂之空. 照了此性具足萬法. 謂之

假. 融通二邊不一不異. 謂之中. 然則卽虛靈

而應物也. 卽應物而虛靈也. 空卽假中也假

卽空中也. 中卽空假也. 是稱性而修也. 絶

待而照也. 不思議之三觀也. 首楞大定之司

中	欄

南也此橫論也如此. 若□論者. 或以吾心虛

靈者爲空. 以所觀萬物者爲假. 以心境不二

者爲中. 物吾心之物也. 何假而不空. 心萬物

之心也. 何空而不假. 卽心卽物. 卽物卽心. 何

中而不空假. 是以觀極樂依正者. 以吾心一

觀之三觀. 照彼一境之三諦. 無不可者. 以吾

三觀之一心. 照彼三諦之一境. 亦無不可者.

虎溪大師云. 境爲妙假. 觀爲空. 境觀雙忘卽

是中. 忘照何嘗有先後. 一心融絶了無[&FFFF]#. 尙

何三觀之不法爾乎

八感應任運門

我心感諸佛. 彌陀卽懸應. 天性自相關. 如磁

石吸針. 論曰. 諸佛衆生同一覺源. 迷悟雖殊.

理常平等. 故曰. 諸佛是衆生心內諸佛. 衆生

是諸佛心內衆生. 跡此而言. 則諸佛衆生心

精無時而不通[&FFFF]#. 但諸佛無時不欲度生. 衆

生念念與之迷背. 故勢至菩薩云. 一人專憶.

一人專忘. 若逢不逢. 若見非見. 子若憶母. 如

母憶時. 母子歷生不相違遠. 若衆生心憶佛

念佛. 現前當來必定見佛. 去佛不遠. 正由一

理平等天性相關故. 得任運拔苦與樂. 肉無

量壽佛因中所發四十八願. 誓取極樂攝受

有情. 今道果久成. 僧那久滿. 故凡百衆生弗

憂佛不來應. 但當深信憶2念發願願生西方.

如磁石與針任運吸取. 然磁能吸鐵. 不能吸

銅. 針能合磁. 不能合玉. 譬猶佛能度有緣. 不

能度無緣. 衆生易感彌陀. 不易感諸佛. 豈非

生佛誓願相關者乎. 是以心生淨土者. 信願

行缺一不可

下	欄

九彼此□一門

若人臨終時. 能不失正念. 或見光見華. 已受

寶池生. 論曰往生傳曰. 張抗仕石晉爲翰林

學士. 課大悲□十萬遍. 願生西方. 一日寢疾.

唯念佛號. 忽謂家人曰. 西方淨土□在堂屋

西邊. 阿彌陀佛坐蓮華上. 見翁兒在蓮華池

金沙地上禮拜嬉戱. 良久念佛而化. 翁兒抗

之孫也. 所以爾者. 蓋西方極樂世界乃吾心

之一土耳. 娑婆世界亦吾心之一土耳. 約土

而言. 有十萬億彼此之異. 約心而觀. 原無遠

近. 但衆生自受生已來. 爲五陰區局眞性. 不

契心源. 念佛之人果報成熟. 將捨現陰趣生

陰時. 淨土蓮華忽然在前. 唯心境界. 非有去

來彼此之相. 故楞嚴經云. 臨命終時. 未捨暖

觸. 一生善惡俱時頓現. 純想卽飛必生天上.

若飛心中兼福兼慧及與淨願. 自然心開見

十方佛. 一切淨土隨願往生. 法智大師云. 須

知垂終自見坐金蓮身已. 是彼國生陰. 亦此

意也

十現未互在門

行者今念佛功德不唐捐. 因中已有果. 如蓮

華開敷. 論曰. 圓頓敎人頓悟心性. 無修而修

修彼樂邦. 性中所具極樂由修顯發. 而此心

性□貫三際. 橫□十虛. 佛法生法正法依法

因法果法一念圓成. 是以念佛 之人名爲全

性起修全修在性. 全性起修雖名爲因. 全修

在性因中有果. 以所具因法與所具果法同

居一性. 心性融通無法不攝. 故如蓮花開敷

花中有果. 肉此心常住無生滅去來. 卽今念

經數: 一九七五

經名: 淨土生無生論

頁數: 三八四

上	欄

佛之心便是當來華池受生時. 故說. 初發心

人極樂寶池已萌蓮種. 若精進不退. 日益生

長華漸開敷. 隨其功德大小□燁. 其或懈退

悔雜. 日漸憔○. 若能自新. 華復鮮麗. 其或

不然. 芽焦種敗. 且此蓮華人誰種植. 現未互

在. 斯言有歸也

淨土生無生論

此	頁	完

經數: 一九七六

經名: 西方合論卷第一

頁數: 三八五

上	欄

1重刻西方合論序

儒以三綱五常. 奠乾坤而正人類. 至於截生

死逆流出三界火宅. 必資佛敎. 十方三世佛.

而阿彌陀爲第一也. 諸佛各有所攝受之淨

土. 而西方極樂世界爲第一也. 念佛心生淨

土. 功行觀門無窮. 而執持名號一心不亂爲

第一也. 古今聖賢. 讚淨土敎念佛. 如天台十

疑論. 永明萬善同歸. 天如或問. 龍舒淨土

文. 諸書已詳. 而義類散見. 卷帙分函. 至大明

雲棲大師彌陀疏□. 爲集大成. 又有楚公安

袁石公先生諱宏道者. 所著西方合論. 會通

異同. 決釋疑滯. 闡發玄奧. 直指趣歸. 佛經

而祖緯之. 兄擧而弟揚之. 誠儒家之無著天

親. 論部之馬鳴龍樹. 可謂. 現宰官居士身.

而弘同居同事攝矣. 念佛至此. 方爲圓敎. 淨

土得此. 方稱惟心. 達理之士. 宜人手一編日

披數次. 顧疏□已盛行于世. 而合論或罕識

其文. 今末法式微. 劫運方起. 娑婆四衆. 速

宜願生. 而不無宗敎之岐路. 禪淨之疑情.

使蓮花忽開忽謝. 淨域若近若遠. 此阿彌陀

佛所爲悲切. 以急需. 而假廣長舌相于袁氏

之書. 以疾呼也. 之Ｃ夙承佛恩. 蹇滯濁界. 歸

命斯道. 思廣是書. 而艱於力. 有居士道友甘

爾翼字右民. 與其仲氏□字左民者. 同志淨

業. 適見合論. 大慊本心. 歡喜讚嘆. 遂捐資授

梓. 偕衆成之. □袁氏之水月重朗. 而蓮池之

中	欄

華果普周. 人人念佛見佛者. 繇乎獲睹是書.

人人得力是書者. 繇乎重新斯刻. 多一人生

淨土. 宛轉作我導師. 早一日證無生長遠續

佛慧命. 凡忠臣孝子. 義夫節婦. 及□飛□動.

皆樂邦之伴侶. 凡參禪誦□. 持戒修福. 與治

生雜務. 皆往生之資糧. 凡勸念一聲. 靜閱一

刻. 演說一字. 流通一處. 皆功德壽命之無量.

事理眞寔. 不□不妄. 生佛平等. 非易非難. 淨

土在我目前. 大願當人一念. □蔑以加矣

彊梧大Ｃ獻鞏秋望. 菩薩戒弟子□中周

之Ｃ稽首書

枕江亭主人   甘爾翼謹識

袁氏一門. 向心淨土. 紀夢其驗也. 余讀中

郎先生集. 至家報每合掌贊誦. 其書云. 聞

大人及一家眷屬. 俱歸心白業. 此人間第

一希有事. 專持名字. 有甚□難. 而人自

生疑阻. 蓋此等大富貴. 天自不肯輕易與

人也. 又必堅行善法. 以利濟忍耐. 破人我

□貪等相. 爲作聖作佛. 吃緊事. 皆今日銖

□. 必較者之良藥. 先生所爲夢中. 獨以勤

行方便. 憐憫一切. □□不置也. 讀是編而

不慨然省發. 豈人情也哉. 適周章甫先生.

指示念佛路徑. 袁子合論盡乏. 幷授紀夢

以爲合論之勝. 余□得取是書以觀. 而余

弟□與豚子佑. 病中聞其說. 皆起信念.

遂付重梓. 用相勸勉因以告于

智慧長者. 若以余爲寒. 而暄者之獻日良

愧良愧

下	欄

西方合論□

香光子避□山刹. 修習淨業. 有一禪人. ○

視高步. 過舍而譚. 見案上有石頭居士新撰

淨土合論. 閱未終篇. 抗聲言曰. 若論此之

法門. 原用接引中下之根. 何者. 中下根人.

智慧輕微. 業力深量. 以憶佛念佛. 獲生淨

土. 如頑石附舟. 可以到岸. 誠宜念佛. 至於

吾輩. 洞了本源. 此心卽是佛. 更于何處覓

佛. 此心卽是土. 更于何處見土. 于實際理

中. 覓生佛去來生死三世之相. 無一毛頭可

得. □說成佛. 已是剩語. 何得更有分淨分穢.

捨此生彼之事. 若於此處悟得. 是自在閒人.

卽淫怒痴皆是阿彌平等道場. 如如不動. 何

乃舍□已佛. 拜彼金銅. 且謂悟與未悟. 皆

宜修習. 無事生事. 吾所不曉. 香光子聞而

太息曰. 若汝所言. 止圖口角圓滑. 不知一

擧足將墜于火坑也. 生死無常. 轉□卽至. 如

何熟記宗門見成相似之語. 以爲究竟. 都云

我已成佛不必念佛. 若約理而言. 世間一蚤

一□. 皆具有如來淸淨覺體. 無二無別. 乃

至諸佛成等正覺. 證大涅槃. 本體未嘗減

一分. 衆生墮三塗. 趨生死海. 本體未嘗減

□一分. 如如之體. 常自不動. 生死涅槃. 等

是妄見. 亦無如來. 亦無衆生. 於此證入. 亦

無能證之人. 亦無所證之法. 泯絶心量. 超越

情有. 大地無寸土. 佛之一字. 向何處安著.

至於進修法門. 於無修證中修證. 於無等級

經數: 一九七六

經名: 西方合論卷第一

頁數: 三八六

上	欄

中等級. 千差萬別. 雖位至等覺. 尙不知如

來擧足下足之處. 從上祖師. 所以呵佛斥敎.

一切皆遮者. 止因人心執滯敎相. 隨語生解.

不悟言外之本體. 漫執語中之方便. 一向說

心說性. 說空說幻. 說頓說漸. 說因說果. 千經

萬論. 無不通曉. 及問渠本命元辰. 便將經論

見成語言抵對. 除□見成語言. 依舊茫然無

措. 所謂數他家寶. 已無分文. 其或有眞實修

行之人. 不見佛性. 辛苦行持. 如盲無導. 止獲

人天之果. 不生如來之家. 於是諸祖知其流

弊. 遂用毒手. [&FFFF]#其語言. 塞其解路. □其情

識. 令其苦參密究. 逆生滅流. 生滅情盡. 取

捨念空. 始識得親生父母. 歷劫寶藏. □來看

經看敎. 一一如道家中事. 然後如說進修. 以

佛知見. 淨治餘習. 拜空花之如來. 修水月之

梵行. 登陽焰之階級. 度谷響之衆生. 不取寂

證. 是謂佛種. 正如□日當空. 行大王路. 不

同長夜趨走. 攀[&FFFF]#墮棘. 豈謂一悟之後卽同

極果. 如供奉問岑大□. 果上涅槃. 天下善知

識證否. 岑曰. 未證. 奉曰. 何以未證. 岑曰. 功

未齋於諸聖. 奉曰. 若爾何得名爲善知識. 岑

曰. 明見佛性. 亦得名爲善知識也. 弘辨禪師

曰. 頓明自性. 與佛同□. 然有無始染習. 故假

對治. 令順性起用. 如人喫飯不一口便飽. [&FFFF]#

山曰. 初心從緣. 頓悟自理. 猶有無始曠劫習

氣. 未能頓淨. 須敎渠淨除現業流識卽修也.

不可別有法. 敎渠修行趣向. 若論諸祖師爲

人之處. 壁立萬□. 大火聚中. 觸之卽爛. 刀

□林裡. 動著便燒. 未曾開口. 已隔千里萬里.

中	欄

至機緣之外. 平實商量. 未嘗盡絶階級. 盡遮

修行. 傳燈錄中. 分明詳悉. 大慧中峰. 言敎尤

爲緊切. 血誠勸勉. 惟恐空解著人. 墮落魔事.

何曾言一悟之後. 不假修行. 頓同兩足之尊.

盡滿涅槃之果. 後世不識敎意. 不達祖機. 乃

取喝佛罵祖. 破膽險句. 以爲行持. 昔之人爲

經論所障. 猶是雜食米麥. 不能運化. 後之

人飽記禪宗語句. 排因撥果越分過頭. 是日

取大黃巴豆. 以爲茶飯也. 自誤誤人. 弊豈

有極. 是以□入此門. 便輕十方如來. 莫不

自云無佛可成. 無行可修. 見人念佛. 則曰

自性是佛. 見人修淨土. 則曰卽心是淨. 言參

禪則尊之九天之上. 言念佛則蹂之九地之

下. 全不思參禪念佛. 總之爲了生死. 同是出

苦海之橋梁. 越界有之寶筏. 事同一家. 何勝

何劣. 參門之中. 所悟亦有淺深. 念佛之衆.

所修亦有高下. 如何執定參者卽是上根. 念

者便爲中下. 自達摩西來. 立此宗門. 已云

二百年後. 明道者多. 行道者少. 說理者多.

通理者少. 今傳燈錄中. 如麻似粟. 同云人

悟. 其實□別. 至如般若緣深. 靈根夙植. 伽

陵破邪. 香象截流. 或見根宗於片言. 或顯

威用於一喝. 一聞千悟. 得大總持. 或有懷出

世之心. 具丈夫之志. 舍彼塵情. 究此大事.

不□小解. 惟心實知. 臥薪嘗膽. 飮水呑檗.

如此三十年四十年後. 或遇明師. 痛與針箚.

偸心死盡. 心華始開. 此後又須潛行密修銷

融餘習. 法見尙捨. 何肉非法. 若趙州除粥飯

是雜用心. 湧泉四十年. 尙有走作. 香林四

下	欄

十年. 打成一片. 兢兢業業. 如護頭目. 直至煙

銷陸滅. 自然一念不生. 業不能繫生死之際.

隨意自在. 詰其所證. 恐亦未能超於上品上

生之上. 何以明之. 龍樹菩薩宗門之鼻祖也.

得大智慧. 具大辯才. 住持佛法. 故世尊數百

年前. 於楞伽會上遙爲授記. 然亦不過曰證

初歡喜地. 往生安樂國而已. 而觀經中上品

上生. 生於彼間. 一刹那頃. 亦證初地. 今宗門

諸大祖師. 縱使見離蓋纏. 語出窩臼. 豈能卽

過龍樹. 龍樹已悟無生無相之義. 已具不墮

階級之見. 而生於安養. 與上品上生所證之

果正等. 則禪門諸人所證. 豈能獨過. 良以上

品上生. 解第一義. 還同禪門之悟. 深信因果.

還同禪門之修. 止是念佛往生別耳. 然吾以

爲禪門悟修之士. 旣不能取無餘涅槃同於

如來. 又不肯取有餘涅槃同於二乘. 必入普

賢行願之海. 若不捨一身. 受一身. 濟度衆生.

則當從一刹至一刹. 供養諸佛. 旣見諸佛. 還

同往生. 究竟與上品上生. 止在雁行伯仲之

間. 何以高視祖師. 輕言淨侶. 其或悟門已入.

休歇太早. 智不入微. 道難勝習. 一念不盡.

卽是生死之根. 業風所牽. 復入胞胎. 如五

祖戒出爲東坡. 靑草堂再作魯公. 隔陰之後

隨緣流轉. 道有消而無長. 業有加而無減. 縱

般若緣深不落三塗. 而出房入房. 亦太辛苦.

還視中下往生之衆. 已天地不足喩其否泰

矣. 肉後世宗風日衰. 人之根器亦日以劣. 發

心旣多不眞. 功夫又不純一. 偶於佛祖機鋒.

知識語言. 或悟得本來成佛處. 當下卽是處.

經數: 一九七六

經名: 西方合論卷第一

頁數: 三八七

上	欄

意識行不到. 語言說不及處. 一切不可得. 卽

不可得亦不可得處. 將古人語句和會無不

相似. 旣得此相似之解. 卽云馳心已歇. 我是

無事道人. 識得煩惱如幻. 則恣情以肆煩惱.

識得修行本空. 輒任意以壞修行. 謂檀本空

也. 反舍檀而取□. 謂忍本空也. 反聽隨而[&FFFF]#

忍. 言戒則曰. 本無持犯. 何必重持輕犯. 言禪

則曰. 本無定亂. 何必舍亂取定. 聽情順意. 踏

有譚空旣云法尙應捨. 何爲復取非法. 旣云

眞亦不心. 胡爲舍之心妄. 旣云修觀習定. 皆

屬有爲之跡. 何獨貪名心利. 偏合無爲之道.

愛憎毁譽之火. □觸之而卽高. 生老病死之

風. 微吹之而已動. 爭人爭我. 說是說非. 甚

至以火性爲氣魄. 以我慢爲承當. 以譎詐爲

機用. 以□語爲方便. 以放恣爲遊戱. 以穢言

爲解粘. 讚歎破律無行之人. 侮弄繩趨尺步

之士. 偏顯理路. 故窮玄極妙. 莫之[&FFFF]#跡. 盡

[&FFFF]#行門. 故縱意任心. 無復規矩. 口言往生

是小乘法. 令人修習. 已乃晏然. 或至經年不

拜一佛. 經佛不禮一懺. 經年不轉一經. 反

看世間. 不必有之書. 行道人不宜行之事. 使

後生小子. 專逞聰明. 惟尋見解. □有所知. 卽

爲一超直入. 更復何事. 輕狂傲慢. 貢高恣

□. 口無擇言. 身無擇行. 父旣報□. 子遂行

劫. 寫烏成馬. 展轉差謬. 不念世間情欲無涯

□之尙溢. 如何日以圓滑之語. 大破因果之

門. 決其防藩. 導以必流. 自誤誤人. 安[&FFFF]#淪

墜. 若不爲魔所攝. 定當永隔三途. 刀山劍

樹. 報其前因. 披毛戴角. 酬還宿債. 莫云. 我

中	欄

是悟達之人. 業不能繫. 夫謂業不能繫. 非

謂有而不有. 正以無而自無. 生旣隨境卽動.

死安得不隨業受生. 眼前一念嗔相. 卽是怪

□之形. 眼前一念貪相. 卽是餓鬼之種. 無

形之因念甚小. 有形之果報甚大. 一念之微

識田. 持之歷千萬劫. 終不遺失. 如一比丘.

以智慧故. 身有光明. 以妄語故. 口流□□.

一言之微. 得此惡果. 雖有智慧. 終不能消.

肉今無明煩惱. 熾然不斷. 欲以相似見解. 消

其惡業. 冀出三塗. 無有是處. 嚮使此等不得

少以爲足. 常如說以修行. 終不自言我已悟

了卽心是佛. 豈可復同中下念佛心生. 了達

生本無生. 不妨熾然心生. 卽心是土. 蓮邦

不屬心外. 不釋禮拜. 不舍念誦. 智力行力.

雙□□進. 方當踞上品之蓮臺. 坐空中之寶

閣. 朝飯香積. 久遊滿月. 回視胎生之品. □于

寶地不聞法語. 不見法身. 象馬難群. □鳳

非類. 何肉人天小果. 甕中蚊□者哉. 而乃

空腹高心. 著空破有. 卒以偏執之妄解. □

非常之果報. 不與阿彌作子. □爲閻羅之囚.

不與淨衆爲朋. □與阿旁爲伍. 棄寶林而行

劍樹. 舍梵音而聽叫號. 究其所受. 尙不能與

世間無知無見之人. 行少善事. 作少功德. 生

於人天者. 等女Ｃ有差. 天地懸隔. 可不哀

歟. 然則宗門中人. 上之未必能超於上品上

生. 而下之已墮三塗. 故知. 此道險難未易

行遊. 成則爲佛. 敗則爲魔. 王虜分於迪指.

卿肆別於絲女. 苦樂之分. 宜早擇矣. 肉今代

悟門一脈. 不絶如線. 禪門之中. 寂寥無人. 止

下	欄

有二三在家居士. 路途端直. 可以流通此法.

然旣爲居士. 不同沙門釋子猶有戒律縛身.

方[&FFFF]#身大火之中. 浸心煩惱之海. 雖於營幹

世事內. 依稀得一入門. 而道力甚淺. 業力甚

深. 卽極粗莫如淫殺之業. 猶不能折身不行.

何肉其細. 生死之間. 安能脫然. 徒見豪奢

如于□. 奸惡如呂惠卿夏辣. 躁進如張天

覺. 風流□治如白樂天蘇子瞻等. 皆列於傳

燈. 便謂一切無□. 不知從上諸人. 雖具正

見. 若謂其從此不受分段. 業不能繫. 吾未敢

許. 方當長夜受報. 未有了期. 故知. 念佛一

門. 於居士尤爲喫緊. 業力雖重. 仰借佛力. [&FFFF]#

於比淪. 如負債人藏於王宮不得抵償. 旣生

佛土. 生平所悟所解. 皆不唐捐. 生死催人. 出

息難保. 早尋歸路. [&FFFF]#致忙亂. 縱使志在參禪.

不妨兼以念佛. 世間作官作家. 猶云不□肉

早晩禮拜念誦乎. 旦借念佛之警切. 可以提

醒參禪之心. 借參門之洞徹. 可以金固淨土

之信. 適兩相資最爲穩實. 如此不信. 眞同下

愚. 石頭居士. 少志參禪. 根性猛利十年之內.

洞有所入. 機鋒迅利. 語言圓轉. 尋常與人論

及此事. 下筆千言. 不踏祖師語句. 直從胸臆

流出. 言虎生龍. 無一死語. 遂亦自謂. 了悟無

所事事. 雖世情減少. 不入塵勞. 然嘲風弄月.

登山玩水流連文酒之場. 比□騷雅之業. □

慢疏狂. 未[&FFFF]#縱意. 如前之病. 未能全脫. 所幸

生死心切不長陷溺. 痛念見境生心. 觸途成

滯. 色解實情. 未能相勝. 悟不修行. 必墮魔

境. 佛魔之分只在頃刻. 始約其偏空之見. 涉

經數: 一九七六

經名: 西方合論卷第一

頁數: 三八八

上	欄

入普賢之海. 又思行門端的. 莫如念佛. 而

權引中下之疑. 未之盡破. 及後博觀經論. 始

知. 此門原攝一乘. 悟與未悟. 皆宜修習. 於

是採金口之所宣揚. 菩薩之所闡明. 諸大善

知識之所發揮. 附以已意. 千波競起. 萬派橫

流. 詰其匯歸. 皆同一源. 其論以不思議第一

義爲宗. 以悟爲導. 以十二時中持佛名號. 一

心不亂念念相續. 爲行持. 以六度萬行爲助

因. 以深信因果爲入門. 此論甫成. 而同參發

心. 持戒念佛者. 遂得五人. 共欲流通以解宗

敎之惑. 香光識劣根微. 久爲空見所醉. 縱情

肆志. 有若狂象去年比□之夜. 親遊□子地

獄. 烈火洞然. 見所熟譚空. 破戒亡僧. 形容Ｃ

羸. 跛足而過. 哭聲震地. 殆不忍聞. 及寤身毛

爲□. 遂亦發心歸依淨土. 後讀此論宿疑水

釋所以今日不憚苦口. 病夫知醫. 浪子憐客.

汝宜盡[&FFFF]#舊日知見. 虛心誦習自當有入. 生

死事大. 莫久遲疑. 於是禪人悲淚交集. 自云

若不遇子. 幾以空見□過一生. 子生我矣. 懇

心案集作禮而去. 時萬曆庚子仲春之二十

有三日也. 袁宗道伯修甫書於白蘇齋

西方合論引

荷葉庵石頭道人袁宏道撰述

夫滯相述心. 有爲過出. 著空破有. 莽蕩禍

生. 達摩爲救執相之者. 說罪福之皆虛. 永明

爲破狂慧之徒. 言萬善之總是. 滅火者水. 水

中	欄

過卽有比溺之災. 生物者日. 日盛□爲枯焦

之本. 如來敎法. 亦復如是. 五葉以來. 單傳斯

盛. □於今日. 狂濫逐極. 謬引惟心. 同無爲之

外道. 執言皆是. 趨五欲之魔城. 不思. 阿難

未得盡通. 頭陀□斥. 摩達微牽結使. 尊者呵

譏. 蟬翅薄習. 寶所斯遙. 丘山叢垢. 淨樂何

從. 至若楞伽傳自達磨. 悟修□重. 淸規創

始百丈. 乘戒兼行. 未聞一乘網宗. 呵叱淨戒.

五燈嫡子. 貪戀世緣. 昔有道士夜行. 爲鬼所

著. 宛轉塚間. 有甲父見之. 扶掖入舍. 湯沃

乃醒. 道士臨別謂甲夫曰. 羈客無以贈主人.

有□鬼符二張. 願以爲謝. 聞者笑之. 今之學

者. 貪嗔邪見. 熾然如火. 而欲爲人解縛. 何

其惑也. 余十年學道墮此狂病. 後因觸機. 薄

有省發. 逐簡塵勞. 歸心淨土. 禮誦之暇. 取龍

樹天台長者永明等論. 細心披讀. 忽爾疑豁.

旣深信淨土. 復悟諸大菩薩差別之行. 如貧

兒得伏藏中金. 喜不自釋. 會愚菴和尙與平

□居士. 謀余褒集西方諸論. 余乃述古德要

語. 附以已見. 勒成一書. 命曰西方合論. 始於

己亥十月二十三日. 成於十二月二十二日.

旣寡檢閱. 多所脫漏. 唯欲方便初心. 尙期就

正有道. 略稽往哲. 分□十門

第一刹土門	第二緣起門

第三部類門	第四敎相門

第五理諦門	第六稱性門

第七往生門	第八見網門

第九脩持門	第十釋異門

下	欄

西方合論標註跋

往予□□中張明敎(五敎)參訪袁中郎先生.

一日出西方合論相視. 予驚歎其禪土合

源超絶樂邦諸典. 從中有未甚了解者. 隨

請質先生. 命明敎標註其首及持歸南中.

每欲梓以度世而未就也. 歲己未海虞文

學瞿元初(純仁). 終後遺法財見施. 予卽就其

靈前. 許刻經十卷. □爲往生. 適從吳門瑞

光臥病. 爲憶前願. 因檢付袁無涯(叔度). 重

爲詮次□校. 而屬吾徒性成薰其役. 一以

報袁先生法施之恩. 一以了瞿文學財施

之願. 至於撰述之精詳. 議論之卓越. 是在

明眼者自得之耳. 予復何贅

○

大明泰昌改元歲在庚申暢月長至日喝石老

人如奇力疾謹識

珂雪齋紀夢

袁中道

萬曆甲寅冬十月十五日. 予晩課畢微倦趺

坐榻上. 形體調適. 心神靜爽. 忽爾瞑去. 如

得定狀. 俄魂與魄離躍出屋上. 時月色正明.

予不覺飄然輕擧. 疾于飛鳥雲□中見二童

子. 淸美非常其去甚□. 予不暇問. 但遙呼子

曰. 快逐我來. 蓋西行也. 予下視世界. 高山大

經數: 一九七六

經名: 西方合論卷第一

頁數: 三八九

上	欄

澤. 平疇曠野. 城邑村落. 有若□土□水. ○

衙蟻穴. 子飛少墜. 卽覺腥穢不可聞. 極力上

振□否俄至一處. 二童子忽下至地. 曰住. 子

亦隨之而下. 見有坦道如繩其平如掌. 細○

其地. 非沙非石. 光耀滑□. 逐路有渠. 皆文石

爲□. 寬可十餘丈許. 中種五色蓮花芬香非

常. 渠上有樹. 枝葉晃耀. 好鳥和鳴. 間有金橋

界渠欄楯交羅. 樹內隱隱. 朱樓□閣. 整麗無

比. 見樓中人. 淸美姸好. 宛若仙人. 皆□予而

笑. 童子行疾. 子常追之不及. □大呼曰. 卿可

於前金橋邊少待. 我當有所言. 童子如言. 予

始及之. 共倚橋上寶欄少息. 予揖二童子. 問

卿何人. 此地何處. 幸爲我言. 二童子曰. 予靈

和先生之侍者也. 先生欲與卿有所晤言. 特

遣相迎耳. 予問曰. 靈和先生何人也. 二童子

曰. 卽令兄中郎先生是也. 今生西方淨域. 易

今稱矣. 相見自爲卿言. 可疾往. 予遂與二童

子復取□. 俄至一處. 有樹十餘株. 葉如翠羽.

花作金瓣. 樹下有池. 泉水汨汨. 池上有白玉

扉. 一童先入. 如往報者. 一童導予入內. 所過

樓閣. 凡二十餘重. 皆金色晃耀. 靈花異草. 拂

于□楹. 至一樓下. 俄見一人. 下樓相迎. 神

情似中郎. 而顔色如玉. 衣若雲霞. 可長丈餘.

見予而喜曰. 吾弟至矣. 因相□至樓上. 設拜

共坐. 有四五天人. 亦來共坐. 中郎謂予曰. 此

西方之邊地也. 凡信解未成. 戒寶未全者. 多

生此地. 亦名懈慢國. 其上方有化佛樓臺前

有大池. 可百由旬. 中有妙蓮. 衆生皆托體

于其中. 時滿則散居各處樓臺之上. 與有緣

中	欄

淸淨道友相聚. 以無淫聲美色. 故勝解易成.

不久陞進爲淨土中人耳. 予私念. 如此美妙

之處. 尙是邊地耶. 仍問中卽曰. 兄今生在何

處. 中郎曰. 我初亦以淨願雖深. 情染未除生

于此地少時. 今已居淨域矣. 然終以乘急戒

緩. 僅與西方衆生. 同一地居. 不得與諸大士

同升于虛空寶閣. 尙需進修耳. 幸宿生智慧

猛利. 又曾作西方論. 讚嘆如來不可思議度

生之力. 感得飛行自在. 游諸刹土. 凡諸佛說

法之處. 皆得往聽. 此實爲勝. 非諸衆生所能

及也. 拉予行中郎□□上升. 予亦不覺. 飄然

輕擧. □忽虛空千百萬里. 至一處. 隨中郎

下. 無有日月. 亦無晝夜. 光明照耀. 無所障

蔽. 皆以琉璃爲地. 內外映徹. 以黃金繩. 雜

□間錯. 界以七寶. 分劑分明. 地上有樹. 皆

○檀吉祥. 行行相値. 莖莖相望. 數萬千重. 一

一葉出衆妙花. 作異寶色. 下爲寶池. 波揚無

量. 自然妙聲. 其底沙純以金剛. 其中生衆寶

蓮葉. 作五色光. 池之隱隱. 危樓□帶. 閣道

傍出. 棟宇相承. □□交映. 階□軒楹. 種種滿

足. 皆有無量樂器. 演諸法音. 大約與大小阿

彌陀經所載. 覺十不得其一抄一忽耳. 予愛

玩不捨. 已仰而□之. 見空中樓閣. 皆如雲

氣上色. 中郎曰. 汝所見淨土地行. 諸衆生光

景也. 過此以上. 爲法身大士住處. 甚美妙千

倍萬倍于此. 其神通亦千倍百倍于此. 吾以

慧力能游行其間. 終不得住也. 又過此以上

爲十地等覺所居. 卽吾亦不得而知也. 又過

此爲妙覺所居. 惟佛與佛乃能知之. 卽等覺

下	欄

諸聖亦莫能測度矣. 語罷. 復引予至一處. 無

牆垣. 而有欄楯. 其中院宇. 光耀非常. 不知俱

以何物爲之. 第覺世間之黃金白玉. 皆如土

色矣. 共坐一樓下少談. 中郎曰. 吾不圖樂之

至此極也. 然使吾生時嚴持戒律. 則尙不止

此. 大都乘戒俱急. 則生品最高. 其次戒急. 則

生最穩. 若有乘無戒. 多爲業力所牽. 流入八

部鬼神衆去. 予親見同學諸人矣. 弟之般若

氣分頗深. 而戒定之力甚少. 夫悟理不能生

戒定. 亦狂慧也. 歸至五濁. □此色力强健. 實

悟實修. 兼之淨願勤行方便. 憐憫一切. 不久

自有良晤. 一入他途. 可怖可畏. 如不能持戒.

有龍殊六齋遺法. 見存遵而行之. 諸戒之中.

殺戒尤急. 寄語同學. 未有日啓鸞刀. 口貪滋

味. 而能生于淸泰者也. 雖說法如雲如雨. 何

益于事. 我與汝于空王劫時. 世爲兄弟. □至

六道輪□. 莫不皆然. 幸我此生. 已得善地. 恐

汝墮落. 故以方便神力. 攝汝至此. 淨穢相隔.

不得久留. 予更問伯修諸人生處曰. 生處皆

佳. 汝後自知. 言已忽凌空而逝. 俄已不見. 予

起步池上. 忽如墮者. 一駭而醒. 通身汗下.

時殘燈在□. 明月照□. 更已四漏矣

西方合論卷之一

第一刹土門

夫一眞法界. 身土交參. 十佛刹海. 淨穢無

別. □因衆生行業有殊. 諸佛化現亦異. 或

經數: 一九七六

經名: 西方合論卷第一

頁數: 三九○

上	欄

權或實. 或偏或圓. 或暫或常. 或漸或頓. 一月

千江. 波波具身淨月. 萬燈一室. 光光各顯全

燈. 理卽一諦. 相有千差. 若非廣引靈文. 衆生

何所取則. 爰約諸敎. 略□十門

一毘盧遮那淨土  二惟心淨土

三□眞淨土	四變現淨土

五寄報淨土	六分身淨土

七依他淨土	八諸方淨土

九一心四種淨土

十攝受十方一切有情不可思議淨土

一毘盧遮那淨土者. 卽諸佛本報國土. 十蓮

華藏世界海. 一一蓮華藏. 最下世界. 皆有

十佛世界微塵數廣大刹. 淸淨莊嚴. 一一廣

大刹. 復有十佛世界微塵數諸小刹圍□. 倍

倍增廣. 一一華藏世界. 皆滿虛空. 互相徹入.

淨穢總含. 重重無盡. 如法而論. 一草一木. 一

毛一塵. 各各皆具此無盡法界. 佛及衆生. 無

二無別. 或曰. 此是衆生實報莊嚴. 不同權敎.

推淨土於他方. 是爲實敎. 或曰. 衆生雖具此

實報. 爭奈眞如無性. 不能自證. 漫漫長夜. 無

見日期. 波波劫海. 無到岸期. 雖云地獄起妙

覺之心. 佛果現泥□之界. 其如眼前□床銅

柱何哉. □之餓鬼渴死於海邊. 貧人數錢於

金窟. □見其虛. 何名爲實. 若非假之方便.

由權入實. 衆生豈有證毘盧之日也. 答曰. 若

約諸佛化儀則可. 實相土中無此戱論. 夫毘

盧遮那. 此云遍一切處. 遍一切處. 卽無量壽

表義. 豈有勝劣. 祗因如來爲一分取相凡夫

故. 說有阿彌陀. 在於西方. 亦如大雲經中. 阿

中	欄

彌陀佛告一菩薩言. 有釋迦在於娑婆世界

也. 未當釋迦爲生. 則釋迦遍一切. 而阿彌陀

爲所遍之一處. 當阿彌爲主. 則阿彌遍一切.

而釋迦牟尼爲所遍之一處. 如一人之身. 當

自自時. 不妨爲一切人之他. 當他他時. 不妨

爲一切人之自. 以是義故. 自他不成. 自他不

成. 卽自亦遍一切處. 他亦遍一切處. 豈定有

他方可執. 是故西方毘盧. 非自他故. 何以故.

毘盧無不遍故. 若言權言方便. 卽有不遍. 有

不遍者. 毘盧之義不成

二惟心淨土者. 直下自證當體無心. 卽是淨

土. 如維摩經云. 寶積. 當知. 直心是菩薩淨

土. 菩薩成佛時. 不諂衆生. 來生其國深心是

菩薩淨土. 菩薩成佛時. 具足功德衆生. 來生

其國. 大乘心是菩薩淨土. 菩薩成佛時. 大乘

衆生. 來生其國. 經文繁多. 不能廣引. 大約謂

欲得淨土. 當淨其心. 隨其心淨. 則佛土淨.

夫心是卽土之心. 土是卽心之土. 心淨土淨.

法爾如故. 此語豈非西方註脚. 多有執心之

士. 卑此法門. 以爲單接鈍根者. 由於心外見

土故也. 夫念卽是心. 念佛豈非心淨. 心本含

土. 蓮邦豈在心外. 故知. 約相非乖惟心. 稱心

實□普度矣

三□眞淨土者. 卽靈山會上所指淨土. 引三

乘中權敎菩薩. 令知此土. 卽穢□淨. 諸衆信

而未見. 夫穢性本寂. 俗相□空. 本寂故. 菩薩

居穢常寂. □空故. 菩薩入俗常空. 正顯淨義.

但以衆生執海難淸. 識繩易縛. 言業本空. 則

恣情作業. 言行無體. 卽肆意冥行. 犯永嘉之

下	欄

所呵. 墮善星之所墜. 以至生遭王難. 死爲魔

眷者. 往往而是. 嗟夫. 使盡大地皆菩薩. 則斯

言誠爲利益. 天下之菩薩少. 而凡夫多. 則斯

言之利天下也少. 而害天下多矣

四變現淨土者. 如法華經. 三變淨土. 移諸人

天. 置於他方. 維摩經. 世尊以足指按地. 卽時

三千大千世界. 若百千珍寶嚴飾. 此是如來

暫令顯現. 亦是法爾. 然智如□子. 尙且如盲.

劣根衆生. 無緣復見. 且人天置諸方外. 全無

接 引之緣. 神力暫現還無. □是□常之土. 豈

若安養淨邦. 塵劫常住. 阿彌慈父. 十惡不遺

者哉. 國土勝劣. 居然可知

五寄報淨土者. 如魔醯首羅天. 如來於彼成

等正覺. 此爲實報淨土. 起信論云. 菩薩功德

成滿. 於色究竟處. 示一切世間最高大身. 謂

以一念相應慧. 無明頓盡. 名一切種智. 自

然有不思議業. 能現十方. 利益衆生. 藏和尙

云. 何故. 受用報身在此天者. 以寄報十王. 顯

別十地. 第十地寄當此天王. 卽於彼身示成

菩提. 然彼天雖云無漏. 未若蓮邦直出三界.

何以故. 在色究竟故

六分身淨土者. 如涅槃經. 佛答高貴德王云.

善男子. 西方去此娑婆世界. 度三十二□河

沙佛土. 有世界. 名曰無勝. 猶如西方極樂世

界. 我於彼土. 出現於世. 爲化衆生故. 於此世

界. 現轉法輪. 又央□經. 佛謂央□曰. 我住無

生際. 而汝不覺知. 央□云. 若住無生際. 何以

生於此土. 佛云東方有佛. 汝往問之. 央□往

問彼佛答言. 釋迦者. 卽是我身. 大意謂. 彼